I 2024 var hun med å vinne både serien og cupen med Vålerenga, samt å ta klubben til gruppespill i Champions League for første gang. I oktober 2024 scoret hun Vålerengas første mål i Champions League-gruppespill borte mot Arsenal på Emirates Stadium. Med 13 mål og ni målgivende pasninger hadde hun flest målpoeng i Toppserien 2024. Ved sesongslutt toppet hun NTB-børsen, og ble kåret til årets spiller i Toppserien både av NTB og av Toppfotball Kvinner og TV 2.